มีโอกาสมาเที่ยวเขาใหญ่ในคืนวันส่งท้ายปี แฟนเลือกร้านนี้เป็นมื้อดินเนอร์ ตอนแรกไม่รู้ว่าทางร้านมีจัดเคาท์ดาวน์ปีใหม่มาร้านตอน17.30น.เพราะอยู่ไม่ไกลที่พักมาก ก็มาจองโต๊ะขอด้านนอกและได้โต๊ะดีที่เห็นเวทีชัดเจน 

เริ่มจากบรรยากาศร้าน จัดได้ดีสวยงาม  มีความพิถีพิถันบวกกับอากาศที่เย็นสบายทำให้เหมือนไปนั่งทานอยู่ตามร้านในยุโรป

แค่เดินผ่านร้านกลิ่นอาหารก็เหมือนเวลาผ่านร้านดังๆในเยอรมันหรือสวิตเซอร์แลนด์ทำให้คาดการณ์ว่าน่าจะใช้วัตถุดิบที่ดี

เมนูที่สั่ง 
ขาหมูเยอรมัน ตัวขาหมูกรอบนอกนุ่มในเนื้อขาหมูลักษณะคล้ายผ่านการหมักให้เป็นแฮมแต่ไม่นานมากทำให้มันไม่หนาและหนังกรอบเพราะทอดมาอย่างพอดี เสริฟคู่กับมันบดที่รสช่ดกลมกล่อมพอดีมีซาวเคร้าส์ลักษณะคล้ายกะหล่ำปีหมักแบบที่เยอรมันและมีสลัดเคียงมาให้ด้วย ที่เด็ดกว่าที่เยอรมันคือเสริฟคู่น้ำจิ้มซีฟู๊ด

แซลม่อนแช่น้ำปลา ในเมนูเป็นsmoke salmon แต่พนักงานถามว่าอยากได้แบบแซลม่อนสดก็ได้ เราเลยเลือกแบบสด  เนื้อปลาสดหวานราดน้ำยำรสจัดกำลังดีแต่ไม่เผ็ดมากนัก อร่อยทานเพลิน

ตะกร้าขนมปังที่เป็นcomplimentaryของร้านจัดว่าอร่อยเด็ดจนต้องสั่งมาเพื่อทานเพิ่ม

หมึกดิสโก้ เมนูนี้เป็นปลาหมึกย่างเสริฟคู่กับน้ำจิ้มรสเดียวกับน้ำราดแซลม่อน มีกระเทียมฝานบาง และเม็ดมะม่วงหิมพานต์อบให้ทานคู่กัน เมนูนี้ปลาหมึกสดย่างมาพอดี เนื้อปลาหมึกหวานกรอบเด้งมากตอนเคี้ยว น้ำจิ้มก็จัดว่าเด็ดเป็นเมนูที่ไม่ควรพลาดเช่นกัน

ของหวาน
ไอศครีมรัมเรซิ่น  ทานแล้วรับรู้เลยว่าวัตถุดิบดีรสชาดไม่แพ้Hagen daz

เค้กมะม่วงก็ห้ามพลาด เนื้อเค้กนุ่มมะม่วงหวานกลมกล่อมกำลังดี คุ้มค่าคุ้มราคามาก

สรุปแล้วร้านนี้เป็นมื้อส่งท้ายปีที่พิเศษจริงๆ อาหารเยี่ยมบรรยากาศดี มีการแสดงแสงและไฟ รับรู้ได้ถึงความพิถีพิถันในการจัด มีวงดนตรีมาเล่นร้องสด

 ถ้ามีให้ติจริงๆก็คงต้องเป็นเรื่องวงดนตรีที่ร้องทุกเพลงเป็นสไตล์ตัวเองมากไป ปรับเปลี่ยนโน้ตใส่อะไรมาทั้งเพลงจนรู้สึกมันไม่น่าฟังเท่าเพลงต้นฉบับเพราะเพลงที่เลือกมามันเป็นเพลงดังที่ติดหูทุกคนอยู่แล้ว การร้องไม่ชัดและเปลี่ยนโน้ตมันพังมากกว่าดีนะ ถ้าปรับได้คงจะดีมากเพราะนักร้องเสียงดี
ที่บรรยายได้ละเอียดขนาดนี้เพราะนั่งฟังไป6 ชั่วโมงจนถึงเวลาเคาท์ดาวน์เลย 